บทที่  3
การวิเคราะห์ศักยภาพการพัฒนาท้องถิ่น
หลักและแนวคิดในการจัดทำแผนพัฒนาท้องถิ่น


แผนยุทธศาสตร์การพัฒนาขององค์กรปกครองส่วนท้องถิ่นเป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์และแนวทางการพัฒนาขององค์กรปกครองส่วนท้องถิ่นซึ่งแสดงถึงวิสัยทัศน์ พันธกิจ และจุดมุ่งหมายเพื่อการพัฒนาในอนาคตโดยสอดคล้องกับนโยบายของรัฐบาล แผนพัฒนาเศรษฐกิจและสังคมแห่งชาติ แผนพัฒนากรมส่งเสริมการปกครองท้องถิ่น แผนพัฒนาจังหวัดและนโยบายริเริ่มจากคณะผู้บริหารองค์กรปกครองส่วนท้องถิ่น โดยคำนึงถึงศักยภาพ ปัญหาและความต้องการของประชาชนในพื้นที่รวมถึงผลการพัฒนาในแผนพัฒนาที่ผ่านมาเป็นหลัก 
· แผนพัฒนาเศรษฐกิจและสังคมแห่งชาติ ฉบับที่ 10 (พ.ศ.2550-2554)
ในแผนพัฒนาเศรษฐกิจและสังคมแห่งชาติ ฉบับที่ 10 (พ.ศ.2550-2554 )   ได้กำหนด
กรอบแนวคิดและทิศทางการพัฒนาประเทศในระยะเวลา 5 ปี โดยนำมาเป็นแนวทางในการจัดทำแผนยุทธศาสตร์ระยะเวลา 5 ปี ขององค์การบริหารส่วนตำบลหนองเสือช้าง
· จุดมุ่งหมาย
การพัฒนาประเทศในระยะแผนพัฒนาฯ ฉบับที่ 10 จะมุ่งพัฒนาสู่ “สังคมที่มีความสุข

อย่างยั่งยืน (Green Society)” โดยให้ความสำคัญกับการสร้างสมดุลของการพัฒนาให้เกิดขึ้นในทุกมิติ ทั้งมิติทางเศรษฐกิจ สังคม ทรัพยากรธรรมชาติและสิ่งแวดล้อม ทั้งนี้เพื่อนำไปสู่ความอยู่ดีมีสุขของคนไทยและเกิดการพัฒนาที่ยั่งยืนตลอดไป
· แนวคิดพื้นฐาน
แนวคิดพื้นฐานของแผนพัฒนาฯ ฉบับที่   10   ยังคงยึด    “คนเป็นศูนย์กลางของการ
พัฒนา” และยึดหลัก “ปรัชญาของเศรษฐกิจพอเพียง” เป็นปรัชญานำทางในการบริหารและพัฒนาประเทศต่อเนื่องจากแผนพัฒนาฯ ฉบับที่ 9 โดยมีการขับเคลื่อนให้บังเกิดผลในทางปฏิบัติในแต่ละยุทธศาสตร์ของแผนพัฒนาฯ ฉบับที่ 10 ที่ชัดเจนยิ่งขึ้นโดยคำนึงถึงประเด็นที่สำคัญ ดังนี้
1. การดำเนินการในทางสายกลาง     ที่อยู่บนพื้นฐานความพอดี เน้นการพึ่งตนเองเป็น
หลักมีการเตรียมพร้อมทั้งคนและระบบที่ดีเพื่อก้าวทันในยุคโลกาภิวัฒน์
2. ความสมดุลและความยั่งยืน     เน้นการพัฒนาอย่างเป็นองค์รวม มีความหลากหลาย
และกระจายความเสี่ยง มีการใช้ทุนที่มีอยู่ในสังคม ทั้งทุนทางทรัพยากรธรรมชาติและสิ่งแวดล้อม ทุนทางสังคมและทุนทางเศรษฐกิจให้มีประสิทธิภาพและเกิดประโยชน์สูงสุด โดยไม่ทำลายสิ่งแวดล้อม วัฒนธรรม ภูมิปัญญาและวิถีชีวิตที่ดีงาม
3. ความพอประมาณอย่างมีเหตุผล  เป็นการใช้ชีวิต การผลิต และการบริโภค อยู่บน
ความพอประมาณ มีเหตุผล ไม่มากไม่น้อยเกินไป
4. การมีภูมิคุ้มกันและรู้เท่าทันโลก  เป็นการเตรียมความพร้อมของคนและสังคมให้
สามารถรับรู้เท่าทันการเปลี่ยนแปลงทั้งภายในและภายนอกประเทศ ให้รู้เขา รู้เรา เพื่อป้องกันหรือลดผลรกระทบที่อาจเกิดขึ้นมีความยืดหยุ่นในการปรับตัว รวมทั้งเลือกสิ่งที่ดีมาประยุกต์ให้เกิดประโยชน์
5. การเสริมสร้างคุณภาพคน  ให้เป็นคนดี มีคุณธรรม มีความซื่อสัตย์สุจริต ไม่
เบียดเบียนผู้อื่น เอื้อเฟื้อเผื่อแผ่ มีความอดทน มีความเพียร มีวินัย มีสติ ตั้งอยู่ในความไม่ประมาท มีการพัฒนาปัญญาและความรู้อย่างต่อเนื่อง
· ทิศทางการพัฒนาประเทศในระยะแผนพัฒนาฯ ฉบับที่  10
การกำหนดทิศทางการพัฒนาประเทศในระยะแผนพัฒนาฯ ฉบับที่ 10  จำเป็นต้องวาง
ยุทธศาสตร์ให้คนและสังคมไทยสามารถปรับตัวเพื่อรองรับการเปลี่ยนแปลงในมิติต่างๆ ที่เกิดขึ้นได้อย่างรู้เท่าทัน ภายใต้หลัก “ปรัชญาของเศรษฐกิจพอเพียง” โดยให้ความสำคัญกับการพึ่งตนเอง การมีภูมิคุ้มกันและการสร้างสมดุลของการพัฒนาให้เกิดขึ้นในทุกมิติ ควบคู่ไปกับการนำทุนที่มีอยู่แล้วในสังคมไทย ทั้งทุนทางเศรษฐกิจ ทุนทางสังคม และทุนทางทรัพยากรธรรมชาติและสิ่งแวดล้อมมาใช้ให้เกิดประโยชน์และเสริมสร้างให้เข้มแข็ง โดยวางแนวทางการพัฒนาและเสริมสร้างทุนทั้ง 3 ลักษณะดังกล่าวทั้งในระดับบุคคล ครอบครัว และสังคม รวมทั้งระดับประเทศเพื่อเป็นรากฐานการพัฒนาประเทศที่ยั่งยืนต่อไปดังนี้
1.   ทุนทางเศรษฐกิจ         การพัฒนาประเทศให้ยั่งยืนและมั่นคงจำเป็นต้องสร้างภูมิคุ้มกัน
 สร้างภูมิต้านทานและสร้างความสมดุลในการพัฒนาแต่ละด้านให้เกิดขึ้น เพื่อเป็นเสาหลักในการพัฒนาระยะต่อไป ดังนั้นการสะสมทุนเศรษฐกิจเพื่อสนับสนุนการพัฒนาในระยะแผนพัฒนาฯ ฉบับที่  10 เพื่อนำไปสู่ความมั่นคงของประเทศในอนาคตมีความจำเป็นอย่างหลีกเลี่ยงไม่ได้ ขณะเดียวกันจะต้องคำนึงถึงผลกระทบต่อทุนอื่นๆ ไปพร้อมกัน ทุนทางเศรษฐกิจ ประกอบด้วย
· ทุนทางกายภาพ
· ทุนหรือสินทรัพย์ทางการเงิน
· สินทรัพย์ที่ไม่สามารถจับต้องได้ทางกายภาพ แต่สามารถอ้างสิทธิประโยชน์ได้ในอนาคต
· แรงงาน/ทรัพยากรมนุษย์
2. ทุนทางสังคม    เกิดจากการรวมตัว   ร่วมคิด  ร่วมทำ บนฐานของความไว้เนื้อเชื่อใจสาย
สายใยความผูกพันและวัฒนธรรมที่ดีงามของสังคมไทยผ่านระบบความสัมพันธ์ในองค์ประกอบหลัก ได้แก่ คน สถาบันวัฒนธรรมและองค์ความรู้ ซึ่งจะเกิดเป็นพลังชุมชนและสังคม โดยองค์ประกอบหลักทั้ง 4 ด้าน มีบทบาทและยึดโยงให้เกิดทุนทางสังคม ดังนี้
“คน”     ต้องได้รับการพัฒนาให้มีร่างกายแข็งแรง          เป็นคนมีจิตใจดี มีศักยภาพและมี
ความสามารถในการเรียนรู้ด้วยตนเองและเรียนรู้ร่วมกัน มีนิสัยใฝ่รู้ สถาบัน มีบทบาทในการสนับสนุนและผลักดันให้เกิดพลังร่วมของคนในชุมชน/สังคมทำให้คนในสังคมอยู่ร่วมกันได้ยอย่างสันติสุข มีสถาบันหลัก อาทิ สถาบันครอบครัว สถาบันศาสนา สถาบันการเมืองการปกครอง สถาบันการศึกษา ภาคธุรกิจเอกชนและ สื่อวัฒนธรรม  เป็นวิถีชีวิตที่สืบทอดกันมายาวนานและเป็นที่ยอมรับในสังคมนั้นๆ ซึ่งมีความหลากหลายในแต่ละพื้นที่ วัฒนธรรมเป็นตัวยึดโยงคนในสังคมให้ตระหนักถึงรากเหง้าของตนเอง เกิดความหวงแหน ภูมิใจที่จะรักษา อนุรักษ์ ฟื้นฟู พัฒนาและต่อยอด องค์ความรู้  ประกอบด้วยภูมิปัญญาท้องถิ่นและความรู้ที่เกิดขึ้นใหม่โดยภูมิปัญญาท้องถิ่น เป็นศาสตร์และศิลป์ของการดำเนินชีวิตที่สืบทอดมาจากบรรพบุรุษ เป็นฐานคิดและหลักเกณฑ์การกำหนดคุณค่าและจริยธรรม  ความรู้ที่เกิดขึ้นใหม่  สามารถนำมาใช้ในทางปฏิบัติได้ มีความหลากหลายปรับเปลี่ยนให้สอดคล้องกับสถานการณ์ทางเศรษฐกิจและสังคม
3. ทุนทรัพยากรธรรมชาติและสิ่งแวดล้อม         การบริหารจัดการทรัพยากรธรรมชาติและ
สิ่งแวดล้อมเพื่อสามารถใช้ประโยชน์ได้อย่างยั่งยืน จำเป็นต้องปรับเปลี่ยนแบบแผนการเติบโตทางเศรษฐกิจที่ใช้การตลาดเป็นตัวชี้นำมาสู่การเติบโตทางเศรษฐกิจที่สอดคล้องกับศักยภาพและความเป็นไปได้ของระบบนิเวศโดยการกระจายผลประโยชน์อย่างเป็นธรรม ซึ่งจะเป็นหนทางที่สามารถตอบสนองต่อเป้าหมายของแผนพัฒนาฯ ฉบับที่  10 ที่มุ่งสู่สังคมที่มีความสุข มีความมั่นคงและยั่งยืนตลอดไป
ยุทธศาสตร์การพัฒนากลุ่มจังหวัดภาคตะวันออก  (ชลบุรี , ระยอง , จันทบุรี , ตราด) ปี พ.ศ.2553-2556
1. วิสัยทัศน์
 แหล่งท่องเที่ยวที่มีคุณภาพระดับสากล และแหล่งผลิตผลไม้เมืองร้อนที่มีชื่อเสียง
2. ประเด็นยุทธศาสตร์
ประเด็นยุทธศาสตร์ที่ 1 การพัฒนาและเชื่อมโยงการท่องเที่ยวในกลุ่มจังหวัดอย่างยั่งยืน
ประเด็นยุทธศาสตร์ที่ 2 การพัฒนาประสิทธิภาพการผลิต การแปรรูปและการตลาดของผลไม้ 

3. เป้าประสงค์ ตัวชี้วัด ค่าเป้าหมาย กลยุทธ์ ชุดโครงการ
3.1 ประเด็นยุทธศาสตร์ที่ 1 การพัฒนาและเชื่อมโยงการท่องเที่ยวในกลุ่มจังหวัดอย่างยั่งยืน
     3.1.1 เป้าประสงค์เชิงยุทธศาสตร์
เพื่อเพิ่มจำนวนนักท่องเที่ยว เพิ่มรายได้จากการท่องเที่ยวต่อคนต่อวัน และกระจายรายได้อย่างทั่วถึงในกลุ่มจังหวัด
     3.1.2 ตัวชี้วัด ค่าเป้าหมาย
(1) ร้อยละที่เพิ่มขึ้นของรายได้จากการท่องเที่ยว (ร้อยละ12)
(2) ร้อยละของจำนวนนักท่องเที่ยวที่เพิ่มขึ้น (ร้อยละ 40)
(3) สัดส่วนรายได้จากการท่องเที่ยวแต่ละจังหวัดเพิ่มขึ้น (ร้อยละ 40)

     3.1.3 กลยุทธ์
(1) พัฒนาและเชื่อมโยงสินค้าและกิจกรรมการท่องเที่ยวสู่มาตรฐานระดับสากล โดยมีเป้าประสงค์เพื่อพัฒนาสินค้าด้านการท่องเที่ยวให้ได้มาตรฐาน มีการเชื่อมโยงและส่งเสริมกิจกรรมการท่องเที่ยวเพื่อสร้างรายได้อย่างยั่งยืน
(2) ยกระดับศักยภาพด้านการตลาดและการประชาสัมพันธ์ด้านการท่องเที่ยว โดยมีเป้าประสงค์เพื่อเสริมสร้างภาพลักษณ์การท่องเที่ยวของกลุ่มจังหวัด อันนำไปสู่การเพิ่มจำนวนนักท่องเที่ยวและรายได้จากการท่องเที่ยวให้กับกลุ่มจังหวัด
(3) พัฒนาบุคลากรและมาตรฐานการให้บริการด้านการท่องเที่ยวให้มีประสิทธิภาพ โดยมีเป้าประสงค์เพื่อยกระดับมาตรฐานบุคลากรและการให้บริการแก่นักท่องเที่ยวสู่ระดับสากล
(4) เสริมสร้างและรักษาความปลอดภัยในชีวิตและทรัพย์สิน โดยมีเป้าประสงค์เพื่อพัฒนามาตรฐานในการรักษาความปลอดภัยในชีวิตและทรัพย์สินให้กับนักท่องเที่ยว เพื่อสนับสนุนการพัฒนาสู่การเป็นแหล่งท่องเที่ยวที่มีคุณภาพระดับสากล
(5) พัฒนาปัจจัย/โครงสร้างพื้นฐานและสิ่งอำนวยความสะดวกด้านการท่องเที่ยว โดยมีเป้าประสงค์เพื่อพัฒนาโครงสร้างพื้นฐานและสิ่งอำนวยความสะดวกต่างๆ เพื่อรองรับการเติบโตด้านการท่องเที่ยวอย่างยั่งยืน


ตารางชุดโครงการในประเด็นยุทธศาสตร์ การพัฒนาและเชื่อมโยงการท่องเที่ยวในกลุ่มจังหวัดอย่างยั่งยืน

     3.1.4 โครงการ
- กลยุทธ์ที่ได้คัดเลือกมีความสำคัญตามลำดับ คือ  (1) พัฒนาและเชื่อมโยงสินค้าและกิจกรรมการท่องเที่ยวสู่มาตรฐานระดับสากล (2) พัฒนาปัจจัย/โครงสร้างพื้นฐานและสิ่งอำนวยความสะดวกด้านการท่องเที่ยว (3) พัฒนาบุคลากรและมาตรฐานการให้บริการด้านการท่องเที่ยวให้มีประสิทธิภาพ (4) ยกระดับศักยภาพด้านการตลาดและการประชาสัมพันธ์ ด้านการท่องเที่ยว
- โครงการที่เสนอ รวม 7  โครงการ งบประมาณรวม 1,064 ล้านบาท ประกอบด้วย
(1)  โครงการจัดทำศูนย์บริการร่วม Database + Website และศูนย์บริการนักท่องเที่ยวในแหล่ง
ท่องเที่ยวที่สำคัญ (24 ล้านบาท)
(2)  โครงการพัฒนาบุคลากรด้านการท่องเที่ยวกลุ่มจังหวัดภาคตะวันออก (15 ล้านบาท)
(3)  โครงการพัฒนา และเพิ่มศักยภาพแหล่งท่องเที่ยวกลุ่มจังหวัด (60 ล้านบาท)
(4) โครงการ “สีสันตะวันออก” ส่งเสริมภาพลักษณ์ สัญลักษณ์และการจัดทำสื่อโฆษณาการท่องเที่ยวของกลุ่มจังหวัดภาคตะวันออก (180 ล้านบาท)
(5)  โครงการ MICE: Meeting Incentive Convention Exhibition และการเชื่อมโยมแหล่งท่องเที่ยวกลุ่มจังหวัด (600 ล้านบาท)
(6)  โครงการส่งเสริมการขายกับตลาดต่างประเทศ  The East Coast Trade Fair (ECTF) (140 ล้านบาท) 
(7)  โครงการจัดทำ Road Show และสาธิตกิจกรรมการท่องเที่ยวร่วมกันของกลุ่มจังหวัด
เป้าหมายในกลุ่มรัสเซียและยุโรป (45 ล้านบาท)
 3.2 ประเด็นยุทธศาสตร์ที่ 2 การพัฒนาประสิทธิภาพการผลิต การแปรรูปและการตลาดของผลไม้เศรษฐกิจของกลุ่มจังหวัด
     3.2.1 เป้าประสงค์เชิงยุทธศาสตร์ 
เพื่อเพิ่มคุณภาพของผลไม้เมืองร้อน เพิ่มประสิทธิภาพการแปรรูป และพัฒนาช่องทาง
การตลาดทั้งภายในประเทศและต่างประเทศ
     3.2.2 ตัวชี้วัด ค่าเป้าหมาย
- ร้อยละมูลค่าสินค้าเกษตรอินทรีย์ที่เพิ่มขึ้น (ร้อยละ 10 ในปี 2556)
 หมายเหตุ  อยู่ระหว่างการจัดเก็บฐานข้อมูล
     3.2.3 กลยุทธ์
(1) การส่งเสริมการวิจัยและพัฒนาและการพัฒนาต่อยอด โดยมีเป้าประสงค์เพื่อพัฒนาผลไม้เมือง
ร้อนของกลุ่มจังหวัดให้มีคุณภาพ ปลอดภัย รวมทั้งสร้างหรือเพิ่มมูลค่าให้กับผลผลิต
(2) การเพิ่มประสิทธิภาพการผลิตสินค้าเกษตร ทั้งในเชิงปริมาณและคุณภาพ โดยมีเป้าประสงค์เพื่อเพิ่มปริมาณการผลิต และยกระดับคุณภาพมาตรฐานของผลไม้เมืองร้อนของกลุ่มจังหวัด
(3) การพัฒนาการแปรรูปเพื่อเพิ่มและสร้างมูลค่าสินค้า โดยมีเป้าประสงค์เพื่อเพิ่มและสร้างมูลค่าให้กับผลไม้เมืองร้อนของกลุ่มจังหวัดให้ตอบสนองความต้องการของตลาด
(4) การส่งเสริมศักยภาพด้านการตลาดและการกระจายสินค้า โดยมีเป้าประสงค์เพื่อเพิ่มส่วนแบ่งทางการตลาดและช่องทางการจำหน่ายผลไม้เมืองร้อนของกลุ่มจังหวัดทั้งในประเทศและต่างประเทศ
(5) การพัฒนา/ยกระดับองค์ความรู้ของเกษตรกรและผู้ประกอบการ โดยมีเป้าประสงค์เพื่อเสริมสร้างเกษตรกรให้มีความรู้ความเข้าใจในด้านการผลิตและการบริหารจัดการที่มีประสิทธิภาพ ในขณะเดียวกันให้ผู้ประกอบการมีความรู้ความเข้าใจในด้านการแปรรูปและการตลาด
ยุทธศาสตร์การพัฒนาจังหวัดชลบุรี

1. วิสัยทัศน์จังหวัดชลบุรี
     “ชลบุรีน่าอยู่   คู่เศรษฐกิจชั้นนำ”

 2.  พันธกิจ 
    (1) พัฒนาคุณภาพชีวิตของประชาชน ทุกด้าน 
    (2) สร้างภูมิคุ้มกันในสังคม และความปลอดภัยในชีวิตและทรัพย์สิน 
    (3) บริหารจัดการระบบนิเวศน์ ทรัพยากรธรรมชาติและสิ่งแวดล้อม 
    (4) ส่งเสริมและพัฒนาเศรษฐกิจทุก ๆ ด้าน
    (5) บริหารราชการตามหลักธรรมาภิบาล และทันสมัย
 3.  เป้าประสงค์ 
    (1)  เพื่อให้ประชาชนมีคุณภาพชีวิตที่ดี
    (2)  เพื่อให้เกิดสังคมเข้มแข็งและมีความปลอดภัยในชีวิตและทรัพย์สิน
    (3)  เพื่อให้ทรัพยากร ธรรมชาติ สิ่งแวดล้อมมีความอุดมสมบูรณ์และปราศจากมลภาวะ 
    (4)  เพื่อให้เศรษฐกิจทุกด้านสู่มาตรฐานสากล เติบโตอย่างยั่งยืน
   (5)  เพื่อให้ทุกภาคส่วนสามารถพัฒนาจังหวัดได้อย่างสอดคล้องในทิศทางเดียวกัน
4.  ตัวชี้วัด  
    (1)  คุณภาพชีวิตของประชาชนตามเกณฑ์ จปฐ. เพิ่มขึ้นอย่างน้อยปีละ 3 ตัวชี้วัด
    (2)  จำนวนคดีอาชญากรรมที่เกิดขึ้นในพื้นที่แต่ละอำเภอลดลงร้อยละ5 ต่อปี
    (3)  ทรัพยากรธรรมชาติของจังหวัดได้รับการอนุรักษ์ฟื้นฟูในทุกอำเภอ
    (4)  ผลิตภัณฑ์มวลรวมของจังหวัดเพิ่มขึ้น ร้อยละ 3
    (5) โครงสร้างพื้นฐานของจังหวัดได้รับการพัฒนาตามที่ผังเมืองกำหนดไม่น้อยกว่า 6 แห่ง
    (6) โครงสร้างพื้นฐานด้านเส้นทางคมนาคมได้รับการพัฒนาอย่างน้อยปีละ 50 กิโลเมตร
    (7)  ผู้รับบริการภาครัฐมีความพึงพอใจในการรับบริการร้อยละ 80

5. ประเด็นยุทธศาสตร์การพัฒนาจังหวัด  

ประเด็นยุทธศาสตร์ที่  1  พัฒนาคนให้มีความรู้คู่คุณธรรม สร้างสังคมแห่งการเรียนรู้น้อมนำเศรษฐกิจพอเพียงมาใช้ในการดำเนินชีวิต
    
ประเด็นยุทธศาสตร์ที่ 2  ส่งเสริมและพัฒนาศักยภาพ ด้านการท่องเที่ยว  เกษตรกรรม  พาณิชยกรรมอุตสาหกรรมอย่างมีดุลยภาพ
    
ประเด็นยุทธศาสตร์ที่  3  ส่งเสริมระบบสวัสดิการสังคมให้รองรับการเปลี่ยนแปลง
    
ประเด็นยุทธศาสตร์ที่ 4  พัฒนาสังคมให้เกิดความสงบเรียบร้อยปลอดภัย มั่นคงพร้อมเผชิญการเปลี่ยนแปลง
    
ประเด็นยุทธศาสตร์ที่ 5 บริหารจัดการระบบนิเวศน์ทรัพยากรธรรมชาติ สิ่งแวดล้อม และผังเมืองให้เกิดความสมดุล
    
ประเด็นยุทธศาสตร์ที่ 6  พัฒนาระบบผังเมือง โครงข่ายคมนาคมขนส่ง โครงสร้างพื้นฐานและแหล่งน้ำเพื่อรองรับการขยายตัวทางเศรษฐกิจและสังคมของจังหวัด
    
ประเด็นยุทธศาสตร์ที่ 7 บริหารจัดการภาครัฐให้เกิดการบูรณาการอย่างมีประสิทธิภาพ รวดเร็วและทันสมัยภายใต้ธรรมาภิบาล
ตารางชุดโครงการในประเด็นยุทธศาสตร์ การพัฒนาประสิทธิภาพการผลิต การแปรรูป และการตลาด ของผลไม้เศรษฐกิจของกลุ่มจังหวัดภาคตะวันออก

3.2.4 โครงการ
- กลยุทธ์ที่ได้คัดเลือกมีความสำคัญ คือ 
(1) การเพิ่มประสิทธิภาพการผลิตสินค้าเกษตร ทั้งในเชิงปริมาณและคุณภาพ 
(2)การพัฒนาการแปรรูปเพื่อเพิ่มและสร้างมูลค่าสินค้า 
(3)การส่งเสริมศักยภาพด้านการตลาดและการกระจายสินค้า
- โครงการที่เสนอ รวม 1 โครงการ คือ โครงการปรับโครงสร้างสินค้าเกษตรอินทรีย์ภาคตะวันออก งบประมาณ 171 ล้านบาท (ปีงบประมาณ พ.ศ.2554 – 2556)

